stanford-oval/wikipedia huggingface dataset:
תסמונת הדליפה הנימית
הערות שוליים

↑  Druey, Kirk; Parikh, Samir M., Idiopathic systemic capillary leak syndrome (Clarkson disease), Journal of Allergy and Clinical Immunology
↑  Siddall, Eric; Khatri, Minesh; Radhakrishnan, Jai, Capillary leak syndrome: etiologies, pathophysiology, and management, Kidney International
1 2  Philip R. Greipp, MD, Systemic Capillary Leak Syndrome, NORD, ‏2008
↑  .Druey, Kirk M.; Greipp, Philip R, Narrative Review: Clarkson Disease-Systemic Capillary Leak Syndrome, Annals of Internal Medicine 153, עמ' 8-90
↑  Mayo clinic staff, Systemic capillary leak syndrome, Mayo Clinic, ‏Nov. 26, 2014
↑  Zhihui Xie, PhD, Eunice C. Chan, PhD, Lauren M. Long, RN, BSN, BS, Celeste Nelson, MS, Kirk M. Druey, MD'Correspondence information about the author MD Kirk M. Druey, High-dose Intravenous Immunoglobulin Therapy for Systemic Capillary Leak Syndrome (Clarkson Disease), The American Journal of Medicine
↑  Hayat Lamou, Jan-Peter GrassmannEmail author, Marcel Betsch, Michael Wild, Mohssen Hakimi, Joachim Windolf and Pascal Jungbluth, Systemic capillary leak syndrome associated with a rare abdominal and four-limb compartment syndrome: a case report, Journal of Medical Case Reports, 2014
בצקת בעקבות דליפה נימית
לנראוטיד

| --- | --- |

 שמות מסחריים בישראל
 סומטולין - somatuline
 נתונים כימיים
 כתיב כימי:  C54H69N11O10S2 
 מסה מולרית:  1,095.467 יחידת מסה אטומית מאוחדת 
 בטיחות
 מעמד חוקי:  תרופה מוגבלת לרישום על ידי רופא מומחה
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 דרכי מתן:  הזרקה
 מזהים
 קוד ATC:  H01CB03 
 מספר CAS:  108736-35-2
 PubChem:  6918011
 ChemSpider:  5293228
 
לנראוטיד (בלועזית: lanreotide) הוא החומר הפעיל בתרופה סומטולין (somatuline) המשמשת לטיפול באקרומגליה, ובתסמינים הנגרמים על ידי גידולים נוירואנדוקריניים(אנ'), בעיקר, תסמונת קרצינואידית(אנ'). לנראוטיד הוא אוקטפפטיד, אנלוג של סומטוסטטין, בעל פעילות ארוכת טווח, בדומה לאוקטראוטיד(אנ'). הרצף של לנראוטיד, הוא H-D-2Nal-Cys(1)-Tyr-D-Trp-Lys-Val-Cys(1)-Thr-NH2.
לנראוטיד (כלנראוטיד אצטט) מיוצר על ידי חברת איפסן(אנ'), ומשווק בשם המסחרי סומטולין, והוא אושר למכירה בארצות הברית על ידי מנהל המזון והתרופות האמריקאי (FDA) ב-30 באוגוסט 2007‏. התרופה זמינה במספר מדינות, כולל בריטניה, אוסטרליה וקנדה.
פרמקולוגיה

לנראוטיד הוא אנלוג סינתטי של סומטוסטטין, הורמון מעכב, הנמצא בגוף באופן טבעי, אשר חוסם את שחרורם של מספר הורמונים אחרים, בכללם, הורמון גדילה, הורמון מגרה בלוטת התריס (TSH) אינסולין וגלוקגון. לנראוטיד נקשר לאותם קולטנים כמו סומטוסטטין, אם כי עם זיקה גבוהה יותר לקולטנים פריפריים, ועם פעילות דומה. עם זאת, בעוד סומטוסטטין מתפרק במהירות בגוף (בתוך דקות), הוא בעל זמן מחצית חיים, ארוך הרבה יותר, ומייצר השפעות הרבה יותר ממושכות.
התוויות

לנראוטיד משמש לטיפול באקרומגליה, עקב גידולים המפרישים הורמון גדילה בבלוטת יותרת המוח (היפופיזה) או שאינם בבלוטה, לטיפול בתסמינים הנגרמים על ידי גידולים נוירואנדוקריניים, בעיקר גידולים קרצינואידים וויפומות(אנ'). בארצות הברית ובקנדה, לנראוטיד מותווה לטיפול באקרומגליה בלבד. בבריטניה, לנראוטיד מותווה אף לטיפול של אדנומה טירוטרופית(אנ')‏, גידול נדיר של בלוטת יותרת המוח, אשר מפריש TSH.
לנראוטיד הראה גם פעילות נגד גידולים שאינם אנדוקריניים, ויחד עם אנלוגים אחרים של סומטוסטטין הוא נחקר כתרופה אפשרית נוגדת-גידול כללית.
בדצמבר 2014 אישר מינהל המזון והתרופות האמריקאי את לנראוטיד לטיפול בחולים עם גידולים נוירואנדוקריניים גסטרואנטרופנקריאטיים, שעברו דיפרנציאציה בצורה מתונה או טובה, בלתי ניתנים לכריתה, מתקדמים מקומית או גרורתיים (GEP-NETs)‏.
לנראוטיד משמש לטיפול במחלת כבד(אנ') פוליציסטית. כמו כן, הודגם כי לנראוטיד מפחית את נפח הכבד ב־264 מ"ל, בממוצע.
תופעות לוואי

תופעות הלוואי העיקריות של טיפול עם לנראוטיד, הן כאב קל עד מתון באתר ההזרקה והפרעות במערכת העיכול, כגון שלשולים, בחילות והקאות. מקרים בודדים של היווצרות אבן המרה נקשרו עם השימוש בלנראוטיד, במיוחד על פני תקופות זמן ארוכות.
התרופה בישראל

התרופה מאושרת לשיווק בישראל, כתמיסה להזרקה תת-עורית, אחת לחודש, בשם סומטולין אוטוג'ל וכאבקה וממס להכנת תרחיף, להזרקה תוך-שרירית, אשר ניתנת כל עשרה או ארבעה עשר ימים, בשם סומטולין ש.מ., התרופות מיועדת לטיפול באקרומגליה, בתסמינים הקליניים הקשורים בגידולים של המערכת הנוירואנדוקרינית, במספר גידולי מעי ולבלב מתקדמים שלא ניתן להסירם בניתוח, ובאדנומות טירוטרופיות ראשוניות הקשורות לפעילות יתר של בלוטת התריס (היפרתירואידיזם). התרופה נכללת בסל הבריאות בהגדרות הבאות:
הטיפול בתרופה סומוטולין אוטוג'ל יינתן לטיפול בחולה הסובל מאחד מהבאים:
אקרומגליה
גידולים נוירואנדוקרינים (במיוחד גידולים קרצינואידים)
הטיפול בתרופה סומטולין ש.מ. יינתן לטיפול בחולה הסובל מאחד מאלה:
אקרומגליה
גידולים נוירואנדוקרינים (במיוחד גידולים קרצינואידים)
אדנומה תירוטרופית ראשונית כהכנה או כטיפול משלים לניתוח ו/או הקרנות או כאשר ניתוח או הקרנות אינם מתאימים
הערות שוליים

↑  FDA APPROVES NEW DRUG TO TREAT RARE DISEASE, ACROMEGALY
↑  Rens-Domiano S, Reisine T (1992). "Biochemical and functional properties of somatostatin receptors". J Neurochem. 58 (6): 1987–96. doi:10.1111/j.1471-4159.1992.tb10938.x. PMID 1315373.
1 2  Somatuline LA
↑  Kvols L, Woltering E (2006). "Role of somatostatin analogs in the clinical management of non-neuroendocrine solid tumors". Anticancer Drugs. 17 (6): 601–8. doi:10.1097/01.cad.0000210335.95828.ed. PMID 16917205.
↑  Susini C, Buscail L (2006). "Rationale for the use of somatostatin analogs as antitumor agents". Ann Oncol. 17 (12): 1733–42. doi:10.1093/annonc/mdl105. PMID 16801334.
↑  FDA Approves Lanreotide Injection for GEP-NETs
↑  סומטולין אוטוג'ל - עלון לצרכן באתר משרד הבריאות
↑  סומוטולין אוטוג'ל - עלון לרופא באתר משרד הבריאות
↑  סומוטולין ש.מ. - עלון לרופא באתר משרד הבריאות
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טלוטריסטט אתיל

| --- | --- |

 שמות מסחריים בישראל
 קסרמלו - xermelo
 נתונים כימיים
 כתיב כימי:  C38H46N6F4O9S 
 מסה מולרית:  574.171 יחידת מסה אטומית מאוחדת 
 בטיחות
 מעמד חוקי:  תרופת מרשם
 דרכי מתן:  פומי
 מזהים
 מספר CAS:  1033805-22-9
 PubChem:  25181577
 ChemSpider:  28189674
 
טלוטריסטט אתיל (בלועזית: telotristat ethyl) הוא קדם-תרופה של טלוטריסטט (telotristat) והחומר הפעיל בתרופה קסרמלו (xermelo). טלוטריסטט הוא מעכב של האנזים טריפטופן הידרוקסילאז(אנ'). החומר מופיע בטבלייה כטלוטריסטט אטיפראט (telotristat etiprate), מלח היפוראט(אנ') של טלוטריסטט אתיל.
ב-28 בפברואר 2017 אישר מנהל המזון והתרופות האמריקאי (FDA) את קסרמלו, בשילוב עם אנלוג של סומטוסטטין (SSA) לטיפול במבוגרים עם שלשולים הקשורים לתסמונת קרצינואידית, שלא נשלטו בצורה מספקת בעקבות טיפול ב-SSA בלבד. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. התרופה כלולה בסל הבריאות.
תסמונת קרצינואידית

תסמונת קרצינואידית היא קבוצה של תסמינים פארא-נאופלסטים הקשורה עם גידולים קרצינואידים. אלה הם גידולים של המעי הדק, המעי הגס, התוספתן והצינורות הברונכיאליים בריאות. גידולים קרצינואידים הם נדירים, ולעיתים מתפתחים באיטיות. תסמונת קרצינואידית מתרחשת במעט מאוד אנשים עם גידולים קרצינואידים, לאחר שהגידול התפשט לכבד או לריאה. גידולים קרצינואידים מפרישים ביתר את המוליך העיצבי סרוטונין, כמו גם מספר חומרים אחרים, הגורמים להתרחבות של כלי דם, מה שגורם לתסמונת הקרצינואידית. התסמינים העיקריים הם הסמקה, נגעים בעור הפנים, שלשולים, קושי בנשימה וקצב לב מהיר.
פרמקולוגיה

טלוטריסטט הוא מעכב של טריפטופן הידרוקסילאז, אנזים אשר מתווך את השלב קובע-הקצב(אנ') בביוסינתזה של סרוטונין.
תופעות לוואי

תופעות לוואי נפוצות שתועדו במהלך הניסויים הקליניים, כוללות בחילות, כאבי ראש, עליה ברמות אנזימי כבד, דיכאון, הצטברות נוזלים הגורמת לנפיחות (בצקת פריפריאלית(אנ')), גזים, ירידה בתיאבון וחום גבוה. עצירות היא תופעה נפוצה גם כן, ועלולה להיות רצינית או מסכנת חיים (במיוחד בעקבות מינון יתר(אנ')).
צורות מינון

התרופה משווקת על ידי חברת לקסיקון פרמסוטיקלס(אנ') כטבלייה המכילה טלוטריסטט אטיפראט 328 מ"ג, שווי ערך ל־250 מ"ג של טלוטריסטט אתיל.
הערות שוליים

1 2 3  Xermelo (telotristat ethyl) Tablets, for Oral Use. Full Prescribing Information
1 2  FDA approves Xermelo for carcinoid syndrome diarrhea
↑  Carcinoid syndrome
↑  Kulke, M; Hörsch, D; Caplin, M; Anthony, L; Bergsland, E; Oberg, K; Welin, S; Warner, R; Bohas, CL; Kunz, PL; Grande, E; Valle, JW; Lapuerta, P; Banks, P; Jackson, S; Jiang, W; Biran, T; Pavel, M (1 October 2016). "Integrated Placebo-Controlled Safety Analysis from Clinical Studies of Telotristat Ethyl for the Treatment of Carcinoid Syndrome". Annals of Oncology. 27 (6): 136–48. doi:10.1093/annonc/mdw369.07.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קרוודילול

| --- | --- |

 
 שם IUPAC
 (±)-[3-(9H-carbazol-4-yloxy)-2-hydroxypropyl][2-(2-methoxyphenoxy)ethyl]amine
 שמות מסחריים בישראל
 קרבדקסון קרוודילול טבע דימיטון
 נתונים כימיים
 כתיב כימי:  C24H26N2O4 
 מסה מולרית:  406.474
 נתונים פרמוקוקינטיים
 זמינות ביולוגית:  25%–35%
 מטבוליזם:  כבדי
 זמן מחצית חיים:  7–10 שעות
 הפרשה:  שתן (15%), צואה (60%)
 בטיחות
 מעמד חוקי:  תרופת מרשם
 דרכי מתן:  פומי
 מזהים
 קוד ATC:  C07AG02 
 מספר CAS:  72956-09-3
 PubChem:  2585
 ChemSpider:  2487
 
קַרוֵודילוֹל (Carvedilol) היא תרופה פומית ממשפחת חוסמי בטא המשמשת לטיפול באי-ספיקת לב ויתר לחץ דם. זהו חוסם בטא לא בררני הפועל על הקולטנים האדרנרגיים β1 ו-β2, וכן על קולטני α1.
קרוודילול הייתה תחת פטנט משנת 1978, והיא אושרה לשימוש בארצות הברית ב-1995. היא כבר משווקת גם כתרופה גנרית. התרופה משווקת בישראל בשמות: קרבדקסון, דימיטון וקרוודילול טבע.
שימושים רפואיים

קרוודילול ניתנת בהתוויה לטיפול באי-ספיקת לב, לרוב בשילוב עם מעכבי ACE ומשתנים. התרופה נצפתה במחקרים כמפחיתה תמותה ואשפוזים חוזרים בגין אי-ספיקת לב. לתרופה השפעה מעכבת על הקולטנים האדרנרגיים של מערכת העצבים הסימפתטית, ובכך היא מסייעת בדיכוי הציר הנוירוהורמונלי הפועל בהתפתחות אי-ספיקת לב.
בנוסף, קרוודילול ניתנת כקו שני לטיפול ביתר לחץ דם, לעיתים בשילוב עם תרופות נוספות להורדת לחץ דם.
מנגנון פעולה

קרוודילול היא חוסם בטא לא בררני העובד על קולטני β1 ו-β2, וכן חוסם α1. האננטיומר S אחראי לפעילות החוסמת בטא, ואילו לאננטיומר R יש פעילות חוסמת אלפא.
התרופה נקשרת באופן הפיך לקולטנים בטא-אדרנרגיים בשריר הלב. עיכוב הקולטנים הללו מונע את תגובתם לדחף סימפתטי, ומוביל לירידה בקצב הלב ובכיווציות שריר הלב. מנגנון זה מסייע לאנשים עם אי-ספיקת לב ומקטע פליטה ירוד, שבהם מערכת העצבים הסימפתטית מופעלת כמנגנון פיצוי על כושר הכיווץ הלקוי של הלב.
חסימת קולטני α1 על ידי קרוודילול משרה התרחבות של כלי הדם, דבר אשר מפחית את תנגודת כלי הדם ההיקפיים ומוריד כך את לחץ הדם. הירידה בלחץ הדם אינה מלווה בטכיקרדיה תגובתית בשל העיכוב של קולטני בטא בלב.
פרמקוקינטיקה

לאחר נטילה פומית לתרופה זמינות ביולוגית של 25%–35% בשל מטבוליזם בכבד. המטבוליזם מתבצע על ידי אנזימים ציטוכרומיים, CYP2D6 ו-CYP2C9, בתהליכים של חמצון טבעת ארומטית וגלוקורונידציה, ולאחר מכן גלוקורונידציה נוספת וגפרות. לשלושת המטבוליטים הפעילים עשירית מההשפעה מרחיבת כלי הדם של התרכובת הראשונית, אולם המטבוליט 4'הידרוקסיפניל חזק פי 13 בחסימת קולטני בטא.
זמן מחצית החיים הממוצע של התרופה לאחר נטילה פומית הוא 7–10 שעות, כתלות באננטיומר.
הרוב המוחלט, כ-98%, מהקרוודילול בדם קשור לחלבוני פלזמה, בעיקר לאלבומין. התרופה היא תרכובת בסיסית והידרופובית עם נפח פיזור בשיווי משקל של 115 ליטר. קצב סילוקה מהפלזמה נע הין 500 ל-700 מ"ל לדקה.
ספיגת התרופה מואטת בנטילה עם אוכל, אולם הדבר אינו משנה משמעותית את הזמינות הביולוגית. נטילת קרוודילול עם אוכל מפחיתה את הסיכון לתת-לחץ דם תנוחתי.
התוויות נגד

ישנה התוויית נגד לשימוש בתרופה באנשים עם אסתמה או עווית הסימפונות (ברונכוספאזם), מאחר שפעולתה הלא-בררנית על קולטני β2 עלולה להשרות כיווץ של הסימפונות. התוויות נגד נוספת הן קיום חסם הולכה עלייתי-חדרי מדרגה שנייה או שלישית, תסמונת הסינוס החולה, ברדיקרדיה עמוקה (בהיעדר קוצב לב) או יציאה חריפה מאיזון של אי-ספיקת לב. המלצת מנהל המזון והתרופות האמריקאי היא לא ליטול את התרופה עם ליקויים חמורים בתפקוד הכבד.
בטיחות התרופה בהיריון או בהנקה אינה ברורה דיה.
תופעות לוואי

תופעות הלוואי השכיחות ביותר (שכיחות של מעל 10%) כוללות: סחרחורת, עייפות, תת לחץ דם, שלשול, חולשה, דופק איטי, עלייה במשקל והפרעה בזקפה.
התרופה עלולה למסך תסמינים של היפוגליקמיה, ולגרום לכך שאדם החווה היפוגליקמיה לא יחוש בה.
ראו גם

פרופראנולול
הערות שוליים

↑  Milton Packer, Michael R. Bristow, Jay N. Cohn, Wilson S. Colucci, The Effect of Carvedilol on Morbidity and Mortality in Patients with Chronic Heart Failure, New England Journal of Medicine 334, 1996-05-23, עמ' 1349–1355 doi: 10.1056/NEJM199605233342101
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חיתול למבוגרים

חיתול למבוגרים הוא חיתול המיועד בדרך כלל למבוגרים הסובלים מבעיות רפואיות או נכויות שונות, כגון בריחת שתן, שלשול קשה או דמנציה. חיתולים אלו מגיעים בצורות שונות, כשחלקם דומים לחיתולי ילדים מסורתיים, חלקם לתחתונים וחלקם לתחבושות היגייניות. בחיתולים מעורבת בדרך כלל אבקת פולימר לספיגת נוזלים.
מסחר

ב-2016 עמד היקף הסחר בחיתולים למבוגרים על 9.8 מיליארד דולר, כשביפן לבדה עמד היקף הסחר על 1.8 מיליארד דולר.
משתמשים

רוב המשתמשים בחיתולים למבוגרים אלו מבוגרים הסובלים ממצבים רפואיים הגורמים להם לחוות בריחת שתן או צואה, והם זקוקים לחיתולים מכיוון שאינם מסוגלים לשלוט על שלפוחית השתן או המעי שלהם. גם אנשים שאינם יכולים לרדת מהמיטה או כאלו המשתמשים בכיסאות גלגלים משתמשים בחיתולים, משום שאינם יכולים לגשת לשירותים באופן עצמאי. אנשים עם לקות קוגניטיבית, כמו דמנציה, עשויים להזדקק לחיתולים מכיוון שהם עשויים לא להכיר בצורך שלהם להגיע לשירותים.
משתמשים > משתמשים נוספים

אסטרונאוטים גם כן משתמשים בחיתולים למבוגרים בזמן ההמראה ובזמן פעילות חוץ-רכבית. החיתולים האלו יכולים להכיל עד פי 400 ממשקלם, והן פותחו כך שאסטרונאוטים יוכלו להישאר בפעילות חוץ-רכבית במשך שש שעות לפחות. במקור, רק אסטרונאוטיות היו לובשות חיתולים, מכיוון שמכשירי איסוף הצואה ששימשו גברים לא היו מתאימים לנשים; עם זאת, דיווחים על נוחותם ויעילותם שכנעו בסופו של דבר גם את הגברים להתחיל ללבוש חיתולים.   המודעות הציבורית לחיתולי אסטרונאוטים עלתה משמעותית בעקבות מעצרה של ליסה נוואק, אסטרונאוטית של נאס"א שהואשמה בחטיפה ובניסיון רצח שדווח כי נסעה 900 מיילים עם חיתול למבוגרים, כך שלא הייתה צריכה לעצור להשתין.
אנשים בעלי פטיש לחיתולים (אנ') משתמשים בחיתולים למבוגרים.
הערות שוליים

↑  "Global Diaper Industry". נבדק ב-2019-02-01.
↑  Steger, Isabella (2019-01-28). "The next big innovation in Japan's aging economy is flushable adult diapers". Quartz (publication). נבדק ב-2019-02-01.
↑  "Behind the Scenes: Training".
↑  Los Angeles Times (9 בפברואר 2007). "NASA diapers become topic No. 1". latimes.com. {{cite web}}:  (עזרה)
↑  http://www.newsweek.com/id/68425
↑  "NASA Astronaut Lisa Nowak Charged With Attempted Murder in Bizarre Love Triangle". Fox News. אורכב מ-המקור ב-2008-01-15. נבדק ב-2008-09-15.
↑  Pretlow, Robert A. "The internet can reveal previously unknown causes of medical conditions, such as attraction to diapers as a cause of enuresis and incontinence". Mednet 2002. אורכב מ-המקור ב-2006-02-17.
טריפלורידין/טיפיראציל

| --- | --- |

 שמות מסחריים בישראל
 לונסורף - lonsurf
 בטיחות
 מעמד חוקי:  תרופת מרשם
 דרכי מתן:  פומי
 מזהים
 מספר CAS:  733030-01-8
 PubChem:  
 ChemSpider:  
 
טריפלורידין/טיפיראציל (FTD/TPI - trifluridine / tipiracil) הם המרכיבים הפעילים בתרופה המשולבת(אנ') לונסורף (lonsurf), המשמשת כטיפול קו-שלישי או רביעי של סרטן גרורתי של המעי הגס והחלחולת, לאחר כישלון עם טיפול כימותרפי וטיפול מכוון. התרופה המשולבת מכילה: טריפלורידין(אנ') שהוא אנלוג נוקליאוזידי(אנ'), וטיפיראציל(אנ') שהוא מעכב של טימידין פוספורילאז(אנ'). טיפיראציל מונע מטבוליזם מהיר של טריפלורידין, מה שמגדיל את הזמינות הביולוגית של טריפלורידין.
התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות.
שימושים רפואיים

לונסורף משמש כטיפול קו-שלישי או רביעי של סרטן גרורתי של המעי הגס והחלחולת, לאחר טיפולים כימותרפיים וביולוגים.
התרופה המשולבת גרמה נזק לעוברים של חיות בהיריון ולא נבדקה בנשים הרות. אין ליטול את התרופה במהלך ההיריון ואין להיכנס להיריון, במהלך נטילת התרופה. בכל מקרה יש להתייעץ עם הרופא המטפל.
תופעות לוואי

התרופה המשולבת מדכאת, באופן חמור, את תפקוד מח העצם, וכתוצאה מכך, מביאה להפחתה של תאי דם אדומים, תאי דם לבנים וטסיות דם, ולכן, הרבה אנשים הנוטלים את התרופה, נמצאים בסיכון לזיהומים, אנמיה ואובדן דם כתוצאה מחסר בקרישת דם. התרופה אף גורמת לבעיות עיכול, עם יותר מ -10% של אנשים החווים איבוד תיאבון, שלשולים, בחילות והקאות. יותר מ -10% מהאנשים חווים עייפות וחום גבוה.
1% עד 10% מהאנשים, סובלים מבעיות בעור ובריריות, כמו פריחות וגרד, או פצעים בפה, כמו גם עור מתקלף, חוסר תחושה, אדמומיות ונפיחות בכפות הידיים ובסוליות. סחרחורת ובלבול נפוצים גם כן.
אינטראקציות

נכון למאי 2018, רק ניסויי אינטראקציה במבחנה זמינים. בניסויים אלה, נמצא כי טריפלורידין משתמש בנשאי concentrative nucleoside transporter 1 ‏( CNT1) וב-equilibrative nucleoside transporters 1 ‏(ENT1) או equilibrative nucleoside transporters 2‏ (ENT2), בעוד טיפיראציל משתמש בחלבונים נשאי מומסים(אנ') ‏SLC22A2(אנ') ו- SLC47A1(אנ'). תרופות המגיבות עם נשאים אלה, יכולות להשפיע על הריכוזים בפלזמה של טריפלורידין וטיפיראציל. טיפיראציל, בהיותו מעכב של תימידין פוספורילאז, יכול להגיב עם סובסטרטים של אנזים זה, כמו זידובודין(אנ')‏.
פרמקולוגיה - מנגנון פעולה

התרופה מורכבת מהציטוטוקסין(אנ') טריפלורידין (TFT) וממעכב של תימידין פוספורילאז, טיפראציל (TPI)‏. טריפלורידין משולב בדנ"א במהלך סינתזת ה-DNA (דנ"א) ומעכב צמיחת תאי גידול. TFT משולב לתוך הדנ"א באמצעות זרחון, על ידי תימידילאט קינאז(אנ')‏ (TK) ל-TF-TMP‏, הנקשר בצורה קוולנטית לשייר טירוזין מס' 146 של האתר הפעיל של האנזים תימידילאט סינתאז(אנ') ‏(TS) ומעכב את פעילות האנזים.
TS חיוני לסינתזה של דנ"א משום שהוא אנזים המעורב בסינתזה של הדאוקסינוקליאוטיד תימידין טריפוספט(אנ')‏ (dTTP)‏. עיכוב של TS מרוקן את התא מ- dTTP וגורם להצטברות של דאוקסיאורידין מונופוספט(אנ') ‏(dUMP) מה שמגביר את הסבירות כי אוראציל ישולב בצורה לקויה לתוך ה-דנ"א.
כמו כן, פוספורילציה בהמשך של TF-TMP גורמת לרמה גבוהה של TF-TTP בתוך התא, וכתוצאה מכך הוא משולב לתוך ה-דנ"א. אף על פי שהמנגנון המדויק שבאמצעותו TFT גורם לנזק ל-דנ"א אינו מובן לחלוטין, יש להניח כי שילוב ה- TF-TTP בדנ"א, מוביל ליצירת שבר בגדיל ה-דנ"א.
טיפיראציל מונע את הפירוק של טריפלורידין באמצעות TP, כאשר ניטל דרך הפה ויש לו גם תכונות אנטי-אנגיוגניות.
היסטוריה

מאז הסינתזה של 5-פלואורואורציל (5-FU) בשנת 1957‏, שימשו פלואורופירימידינים לטיפול בסוגים רבים של סרטן. בשל החסרונות בטיפול עם 5-FU, כגון, הצורך במתן על פני תקופות זמן ארוכות, באמצעות עירוי תוך ורידי, וההתפתחות של עמידות בגידולים, נוצר צורך בטיפול נוח ויעיל יותר של פלואורופירימידין. מרכיב הפלואורופירימידין של התרופה, טריפלורידין, סונתז לראשונה בשנת 1964, על ידי היידלברגר ואח'.
בסוף שנות ה-60 של המאה ה-20, ניסויים קליניים של שלב I ו-II של טריפלורידין תוך-ורידי, בלבד, היו מאכזבים. הפרופיל הפרמקוקינטי של טריפלורידין, במהלך ניסויים קליניים אלה הראה כי התרופה הציגה זמן מחצית חיים קצר מאוד, בהיותה בסרום (12 דקות לאחר ההזרקה). התאמות במשטר המינון שיפרו את השפעותיה, במהלך מחקרים קטנים, אך ההשפעה הייתה קצרת מועד.
מאוחר יותר גילו חוקרים, כי טריפלורידין הניטל דרך הפה, מתפרק למטבוליטים הלא פעילים: 5-טריפלואורומתילאוראציל (trifluoromethylacacil‏-5) ו-trifluoromethyl-2,4(1H,3H)-pyrimidinedione‏-5 ‏(FTY) במהלך מטבוליזם במעבר ראשון בכבד, באמצעות האנזים תימידין פוספורילאז(אנ'). לאחר מכן הוצע כי ניתן להגדיל ולשמר ריכוזים של טריפלורידין הניטל דרך הפה, כאשר התרופה ניתנת עם מעכב של תימידין פוספורילאז.
התרופה המשולבת של טריפלורידין\טיפיראציל אושרה על ידי מינהל המזון והתרופות ( (FDA של ארצות הברית בספטמבר 2015‏, ועל ידי סוכנות התרופות האירופית באפריל 2016‏.
הערות שוליים

1 2 3 4 5  US Label: trifluridine and tipiracil
1 2 3 4 5 6  Lonsurf
1 2 3 4 5 6 7  Temmink, Olaf (June 2007). "Therapeutic potential of the dual‐targeted TAS‐102 formulation in the treatment of gastrointestinal malignancies". Cancer Science. 98 (6): 779–789. doi:10.1111/j.1349-7006.2007.00477.x. PMID 17441963.
1 2  Peters, Godefridus (December 2012). "TAS-102: more than an antimetabolite". The Lancet Oncology. 13 (12): e518–e519. doi:10.1016/s1470-2045(12)70426-6. PMID 23182191
↑  Matsushita, Shigeto (15 April 1999). "The Effect of a Thymidine Phosphorylase Inhibitor on Angiogenesis and Apoptosis in Tumors". Cancer Research. 59 (8): 1911–1916. PMID 10213500.
↑  Hoff, P. M. (1 August 2001). "The Evolution of Fluoropyrimidine Therapy: From Intravenous to Oral". The Oncologist. 6 (90004): 3–11. doi:10.1634/theoncologist.6-suppl_4-3.
1 2 3 4 5 6 7 8  Hong, David (15 September 2006). "Phase I Study to Determine the Safety and Pharmacokinetics of Oral Administration of TAS-102 in Patients With Solid Tumors". Cancer. 107 (6): 1383–1390. doi:10.1002/cncr.22125. PMID 16902987.
↑  FDA approves new oral medication to treat patients with advanced colorectal cancer
↑  Lonsurf
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פרשת יתרו

פרשת יִתְרוֹ היא פרשת השבוע החמישית בספר שמות. לפי החלוקה לפרקים, היא מתחילה בפרק י"ח, פסוק א' ומסתיימת בפרק כ', פסוק כ"ב.
הפרשה נפתחת בהגעתו של יתרו חותן משה למחנה ישראל יחד עם אשתו ציפורה ובניו, ובעצת יתרו למינוי השופטים לצד משה. רוב הפרשה עוסק בסיפור המכונן של מעמד הר סיני, עשרת הדיברות וקבלת התורה על ידי בני ישראל. בסיום הפרשה ישנן מספר מצוות הקשורות לפולחן ה'.
את פרשת יתרו קוראים בשבת בין התאריכים י"ז בשבט-כ"ד בשבט.
תוכן הפרשה > יתרו וציפורה

יתרו חותן משה מגיע אל מחנה בני ישראל עם ציפורה אשת משה וילדיה, גרשם ואליעזר. זהו המקום הראשון בתורה בו נזכר אליעזר בשמו, והתורה מנמקת את נתינת השם: "כִּֽי־אֱלֹהֵ֤י אָבִי֙ בְּעֶזְרִ֔י וַיַּצִּלֵ֖נִי מֵחֶ֥רֶב פַּרְעֹֽה".
משה יוצא לקראתו מקבל את פניו והם שואלים איש לרעהו לשלום. משה מספר ליתרו על הנסים שנעשו ביציאת מצרים, ויתרו בתגובה מהלל ומשבח את האלוהים.
הפרשנים נחלקו מתי התרחש המאורע. יש המפרשים את הכתובים כסדרם ואומרים כי הוא התרחש בין מלחמת עמלק לבין מתן תורה, ויש הסבורים שהסיפור על יתרו התרחש בפועל לאחר מעמד הר סיני.
למחרת רואה יתרו כיצד משה שופט את העם לבדו, העם עומד וממתין מהבוקר ועד הלילה לתורו. יתרו אומר למשה שבאופן זה אי אפשר לתת מענה לצורכי המשפט, וכן הדבר יתיש את כוחו של משה. הוא מציע לו למנות מערכת שופטים היררכית שמשה בראשה. לפי ההצעה ימונו אחראים לכל עשרה אנשים או בתי אב שיכונו "שרי עשרות", מעל השופט הזה יהיה אחראי של חמישים ומעל "שרי מאות" ו"שרי אלפים". את השאלות יפנו אל שרי העשרות ובמקרה הצורך יעלו אל האחראי שמעל ועד לשרי האלפים. במקרים שאין פתרון אצל שרי האלפים יגיעו לשאול את משה. משה ממנה את השופטים, ויתרו חוזר לארצו.